เครื่องโฟร์ทดีไวซ์

เครื่องโฟร์ทดีไวซ์ หรือ ดีไวซ์ คืออุปกรณ์อิเล็กทรอนิกส์ที่ควบรวมระหว่างคอมพิวเตอร์และสมาร์ตโฟนเข้าไว้ด้วยกัน โดยมีความสามารถในการติดต่อสื่อสารสองทาง ส่งข้อความ ปฏิทิน นาฬิกาปลุก ตารางนัดหมาย เกม การใช้งานอินเตอร์เน็ต กล้องถ่ายภาพ วิทยุ โทรทัศน์ เครื่องเล่นเพลง เครื่องเล่นภาพยนตร์ จีพีเอส คอมพิวเตอร์ บัตรเดบิต บัตรเครดิต บัตรประชาชน รวมถึงการล็อกอินเข้าไปสู่โลกแห่งจินตภาพ

สำหรับเครื่องโฟร์ทดีไวซ์ที่เป็นส่วนอิเล็กทรอนิกซ์จะมีขนาดเล็กมาก แต่มีความทนทานที่สูง สามารถทนแรงกระแทก ไฟฟ้า และน้ำได้ซึ่งแตกต่างจากอุปกรณ์อิเล็กทรอนิกส์ในยุคเก่า เนื่องด้วยมันมีขนาดที่เล็กจึงทำให้มักถูกใส่ไว้ในเครื่องประดับไม่ว่าจะตุ้มหู สร้อยคอ กำไลข้อมือ หรือแหวน

ในปัจจุบันมีเครื่องโฟร์ทดีไวซ์ที่ติดกับพื้นที่อย่างถาวรเพื่อรองรับการใช้งานของนักเรียนนักศึกษา หรือกระทั่งพนักงานบริษัท ในส่วนนี้จะถูกเรียกว่า เครื่องโฟร์ทดีไวซ์ตั้งโต๊ะ

ประวัติศาสตร์
ต้นแบบเดิมของเครื่องโฟร์ทดีไวซ์คือสมาร์ตโฟนที่เป็นโทรศัพท์เคลื่อนที่ที่มีความสามารถที่เพิ่มเติมของเครื่องคอมพิวเตอร์พกพา แต่หลังจากที่มนุษย์ได้ค้นพบเทคโนโลยีที่สามารถย่อส่วนเก็บข้อมูลและส่วนคำนวณข้อมูลให้มีขนาดเล็กในระดับนาโนรวมถึงการค้นพบแหล่งพลังงานที่มีขนาดเล็กแต่ให้พลังงานที่สูงและทนทานยาวนานได้เป็นที่สำเร็จ จึงทำให้มีการพัฒนาเครื่องสมาร์ตโฟนให้มีลักษณะที่เล็กและใช้งานได้หลากหลายยิ่งขึ้น โดยเฉพาะรูปร่างได้เปลี่ยนจากรูปแบบของเครื่องโทรศัพท์ติดตามตัวให้เป็นเครื่องประดับ และมีความสามารถในการสร้างภาพโฮโลแกรมเรียกจอลอยขึ้นมากลางอากาศได้ ซึ่งอาจจะเรียกได้ว่าสมาร์ตโฟนในยุคนี้คือเครื่องโฟร์ทดีไวซ์ในยุคแรก

และหลังจากนั้นการพัฒนาของสมาร์ตโฟนในยุคนี้มีการพัฒนาไปมาก มนุษย์เริ่มค้นพบการใช้พลังงานที่มีศักยภาพมากขึ้น จนในที่สุดสามารถทำให้เครื่องสมาร์ตโฟนต้องการพลังงานแค่เพียงความร้อน รวมถึงพลังงานไฟฟ้าสถิตย์ของร่างกาย ทำให้สมาร์ตโฟนในยุคนี้ถูกรวมเข้าไปกับเครื่องประดับอย่างถาวร และมีคนนิยมใช้กันหลากหลาย เพราะไม่ต้องถอดมาชาร์จพลังงานเหมือนอุปกรณ์อิเล็กทรอนิกส์อื่น จึงถือได้ว่าเป็นทั้งเครื่องประดับและอุปกรณ์อิเล็กทรอนิกส์ที่ทุกคนต้องมีใช้และติดตัวกันอย่างถาวร นอกจากนี้หน่วยงานทางภาครัฐของหลายประเทศยังนำมันมาประยุกต์เพื่อที่จะใช้ในการระบุตัวตนของบุคคลแทนบัตรประชาชนเดิมอีกด้วย ซึ่งทำให้ในช่วงนี้เริ่มมีคนบัญญัติศัพท์ใหม่ให้กับสมาร์ตโฟนจนกลายเป็นสมาร์ตดีไวซ์

สำหรับในช่วงนี้เครื่องสมาร์ตดีไวซ์ยังไม่สามารถทำงานทดแทนเครื่องคอมพิวเตอร์ได้อย่างเต็มที่ เพราะข้อจำกัดในหลายอย่าง โดยเฉพาะอย่างยิ่งเรื่องของความสัมพันธ์ระหว่าง ขนาด อุปกรณ์คำนวน และแหล่งพลังงาน ซึ่งแม้จะทำให้มีขนาดเล็กได้ แต่หากต้องการให้สามารถคำนวณสิ่งที่มีความซับซ้อนสูงจำเป็นต้องมีขนาดที่ใหญ่และใช้พลังงานที่มากกว่านี้

หลังจากยุคของสมาร์ตดีไวซ์ มนุษย์ได้มีการค้นพบโลกแห่งจินตภาพ สำหรับโลกจินตภาพนี้เป็นโลกคู่ขนานของโลกมนุษย์เดิม แต่มีลักษณ์พิเศษคือมีประจุพลังงานขนาดย่อยกระจายไปทั้งทั้งโลกแห่งจินตภาพ อีกทั้งยังสามารถใช้พลังงานเพียงแค่เล็กน้อยรวมถึงใช้ภาษาคอมพิวเตอร์ที่ง่าย ๆ ก็สามารถทำให้เกิดการเปลี่ยนแปลงของประจุพลังงานขนาดย่อยเหล่านี้แล้ว จึงมีการนำมาใช้เพื่อการเก็บข้อมูลหรือการคำนวณของอุปกรณ์อิเล็กทรอนิกส์เดิม ทำให้สามารถประหยัดทั้งพลังงานและพื้นที่ได้เป็นอยากมาก และสามารถทดแทนเครื่องคอมพิวเตอร์ได้อย่างสมบูรณ์แบบ โดยการค้นพบนี้เองจึงนำมาประยุกต์ใช้กับเครื่องสมาร์ตดีไวซ์ในภายหลัง นอกจากนี้ยังมีการค้นพบวิธีการล็อคอินเข้าไปในโลกแห่งนี้ได้ ในภายหลังจึงมีการนำวิธีการนี้เข้าไปใส่เป็นลักษณะเด่นอีกหนึ่งอย่างของเครื่องสมาร์ตดีไวซ์ จนทำให้เครื่องสมาร์ตดีไวซ์นี้ถูกบัญญัติศัพท์ใหม่ว่าโฟร์ทไดเมนชั่นดีไวซ์ซึ่งแปลว่าเครื่องอุปกรณ์ในมิติที่สี่ ก่อนที่จะถูกเรียกย่อว่าเครื่องโฟร์ทดีไวซ์ในปัจจุบัน

ฮาร์ดแวร์
ฮาร์ดแวร์ของเครื่องโฟร์ทดีไวซ์จะทำหน้าที่เป็นตัวผสานระหว่างส่วนความจำ ส่วนคำนวณ และพลังงาน เพื่อให้เครื่องโฟร์ทดีไวซ์ทำงานได้เท่านั้น แต่ประสิทธิภาพรวมถึงความสัมพันะ์ระหว่างสามส่วนจะดีแค่ไหนขึ้นอยู่กับเทคโนโลยีที่ใช้ กับร่องประจุพลังงานที่เขียนขึ้นมาในโลกแห่งจินตภาพ สำหรับร่องประจุพลังงานนี้จะแตกต่างจากส่วนข้อมูลอื่นจึงไม่สามารถเขียนทับหรือเปลี่ยนแปลงมันได้ ทำใหมีโอกาสเป็นไปได้ยากที่จะเกิดเหตุการณ์อะไรที่จะทำให้ส่วนการทำงานนี้เสียหายหรือถูกบิดเบือน

นอกจากนี้ฮาร์ดแวร์ของเครื่องโฟร์ทดีไวซ์เป็นโลหะผสมที่ทนทานสามารถคืนสภาพได้เองหากเกิดความเสียหาย โดยแม้ชิ้นส่วนจะถูกกระทบกระแทกจนถูกทำลายไป ส่วนอื่นก็จะสามารถเปลี่ยนมาเป็นส่วนที่สูญหายได้ด้วยการจดจำลักษณะของตนเองผ่านเทคโนโลยีเดิมเสริมด้วยร่องประจุพลังงานในโลกแห่งจินตภาพ ทำให้มีโอกาสยากมากที่จะเกิดความเสียหายจนทำให้ฮาร์ดแวร์ของเครื่องโฟร์ทดีไวซ์เกิดอาการผิดเพี้ยน โดยจากการทดสอบพบว่าไม้แต่ฟ้าผ่าก็ไม่สามารถสร้างความเสียหายที่ถาวรขึ้นมาได้ โดยวิธีเดียวที่จะสร้างความเสียหายคือทำลายจนชิ้นส่วนของเครื่องโฟร์ทดีไวซ์ไม่หลงเหลืออยู่อีก หรือระหว่างที่เกิดความเสียหายในส่วนของตัวซอฟท์แวร์จะต้องมีทำการล้วงข้อมูลเข้าไปเปลี่ยนโค้ดที่ใช้สำหรับเครื่องโฟร์ทดีไวซ์ในความเร็วระดับไมโครวินาทีจึงจะทำให้เกิดความเสียหายขึ้นได้สำเร็จ

สำหรับฮาร์ดแวร์ที่ไม่เหมือนกันจะสามารถช่วยการคำนวณที่แตกต่าง การเข้าถึงและใช้งานที่เร็วช้าต่างกัน ความสามารถในการสร้างภาพหน้าจอโฮโลแกรมที่ใกล้ไกล หรือขัดเจนมากแค่ไหน หากมีคุณภาพที่ดีกว่า สิ่งต่าง ๆ ที่ทำได้ก็จถมีคุณภาพมากกว่าตามไปด้วย

ซอฟต์แวร์และส่วนเสริม
ระบบปฏิบัติการส่วนใหญ่ที่นิยมใช้จะเป็นของ บริษัทฟิฟท์ไดเมนชั่น ถึง 98% ของตลาดทั้งหมด และรองลงมาจะเป็นของ บริษัทเรียลซอฟท์ ซึ่งจะเป็นโอเพ่นซอร์ส โดยระบบปฏิบัติการจะเป็นส่วนที่ช่วยเสริมและเชื่อมต่อซอฟต์แวร์และส่วนเสริมอื่นให้ดี และดึงศักยภาพของฮาร์ดแวร์ออกมาใช้ได้ดียิ่งขึ้น

สำหรับซอฟต์แวร์และส่วนเสริมมีกันมากมายหลายแบบ แต่ที่ติดอยู่กับเครื่องดีไวซ์มาตั้งแต่แรกจะมีส่วนระบุตัวตนผู้ใช้เพียงอย่างเดียว ซึ่งในส่วนนี้จะไม่ได้เกี่ยวข้องกับระบบปฏิบัติการใด ๆ ทั้งสิ้น

แหล่งพลังงาน
สำหรับแหล่งพลังงานจะแบ่งด้วยกันสองส่วน คือก้อนพลังงานสำรองที่ถูกฝังอยู่ในตัวเครื่องโฟร์ทดีไวซ์มาตั้งแต่ต้น กับตัวร่างกายของผู้ใช้เอง โดยพลังงานที่ได้มาจากร่างกายของผู้ใช้ จะดึงออกมาจากในโลกแห่งจินตภาพ เนื่องจากมนุษย์จะสามารถสร้างพลังงานขึ้นมาในโลกแห่งจินตภาพได้เอง และเพียงพอต่อการใช้งานทุกชนิดของเครื่องโฟร์ทดีไวซ์ โดยพลังงานจะหมดไปอย่างสมบูรณ์ก็ต่อเมื่อมนุษยผู้นั้นได้เสียชีวิตลงไปแล้วเท่านั้น

จอลอย
จอลอยของเครื่องโฟร์ทดีไวซ์ถือเป็นลักษณะเด่นของเครื่องนี้ตั้งแต่ที่เครื่องนี้ยังถูกเรียกว่าสมาร์ตโฟน ซึ่งสร้างโดยการยิงแสงออกไปจากจุดสามจุดของเครื่องโฟร์ทดีไวซ์เพื่อให้สามารถสร้างภาพยังบริเวณที่เกิดจุดตัดขึ้นได้ โดยแต่เดิมทำได้เพียงแค่สองมิติและไม่เกินหนึ่งเมตรจากตัวผู้ใช้ แต่ปัจจุบันสามารถทำเป็นภาพสามมิติที่เคลื่อนไหวและเปลี่ยนภาพได้เร็วในระดับไมโครวินาที รวมถึงยังสามารถสร้างภาพที่ห่างออกไปได้ถึงห้าสิบเมตรโดยไม่ทำให้ภาพแตกหรือบิดเบี้ยวแม้แต่น้อย

สำหรับจอลอยนี้ยังมีปฏิกิริยาโต้ตอบกับผู้ใช้หรือสิ่งแวดล้อมรอบข้างด้วย หากผู้ใช้ขยับตามเงื่อนไขก็สามารถทำให้หน้าจอเปลี่ยนแปลงได้ตามเงื่อนไขนั้น นอกจากนี้หากจอลอยที่เกิดขึ้นบดบังทัศนียภาพของผู้อื่น ตัวจอลอยจะทำการเปลี่ยนมุมมองให้ผู้ใช้มองเห็นได้แต่เพียงผู้เดียวโดยไม่รวมกวนผู้อื่น

เสียง
สำหรับเครื่องโฟร์ทดีไวซ์นั้นจะไม่มีลำโพงเหมือนอุกรณ์อิเล็กทรอนิกส์อื่น หากแต่สามารถสร้างเสียงขึ้นมายังตำแหน่งที่ต้องการได้ โดยการส่งคลื่นจากจุดสามจุดของเครื่องโฟร์ทดีไวซ์ให้สั่นพ้องยังตำแหน่งเป้าหมายเพื่อให้เกิดเสียงขึ้น อย่างไรก็ตามการกระทำนี้ถืออาจจะเป็นการรบกวนผู้อื่น เครื่องโฟร์ทดีไวซ์อาจจะทำการส่งเสียงไปยังหูของผู้ใช้โดยตรงแทน

สัมผัสอื่น
สำหรับสัมผัสอื่น เช่น รส กลิ่นหรือสัมผัส เครื่องโฟร์ทดีไวซ์ก็สามารถทำได้โดยการติดต่อไปยังสมองของผู้ใช้ แต่ในส่วนนี้ทำได้ไม่ดี อีกทั้งทำได้แค่ผู้ที่ใช้เครื่องโฟร์ทดีไวซ์เครื่องนั้นเท่านั้น หากให้ผู้อื่นรู้สึกได้ต้องเปิดระบบเชื่อมต่อกันระหว่างเครื่องเสียก่อน อย่างไรก็ตามหากต้องการใช้ฟังก์ชั่นนี้ แนะนำว่าให้ล็อกอินเข้าไปใช้ในโลกแห่งจินตภาพโดยตรงจะดีกว่า

โลกแห่งจินตภาพ

 * ดูเพิ่มโลกแห่งจินตภาพ